***Tájékoztató a Human Dialog Piros Orr Bohócdoktorok Alapítvány kampányához kapcsolódó adatkezeléséről***

**Adatkezelő és adatfeldolgozó személye:**

A Piros Orr Bohócdoktorok Alapítvány kampánya (továbbiakban: „Kampány”) során kiküldött levelet a címzésben szereplő adatkezelő, a Human Dialog Kft. (továbbiakban „Adatkezelő”) küldte, a feladóként feltüntetett Piros Orr Bohócdoktorok Alapítvány (továbbiakban „Alapítvány”) érdekében. Habár feladóként az Alapítvány van megjelölve, az adatokat az információs önrendelkezési jogról és az információszabadságról szóló 2011. évi CXII. törvény („Infotv.”) 5. § (1) (a) pontja szerint kizárólag az Adatkezelő kezeli, azokat nem továbbította másnak. Adatait az Adatkezelő a nyilvános telefonkönyvből vette át, tekintettel arra, hogy a felhasznált telefonkönyvben található jelzés szerint Ön nem tiltotta meg adatai üzletszerzési célú felhasználását. Az Adatkezelő az adatkezelését a Nemzeti Adatvédelmi és Információszabadság Hatóság által vezetett nyilvántartásba bejelentette (adatkezelői szám: NAIH-106381/2016.). Jelen levél kiküldéséhez az Adatkezelő adatfeldolgozóként igénybe veszi a DMS Dialogmarketing Kft.-t (székhely: 1184 Budapest, Fáy u. 2., továbbiakban: „Adatfeldolgozó”), amely kizárólag a küldemények címzését, előállítását, postázását végzi az Adatkezelő megbízása alapján.

***Az adatkezelés célja főbb szabályai, időtartama:***

Az Adatkezelő az érintettek adatait az érintettek hozzájárulása alapján kezeli és használja azt fel reklámozási valamint tájékoztatási célra. A Kampány során az Adatkezelő az adatokat harmadik személynek nem adja ki. A kiküldött küldeményeket az Adatkezelő készíti és küldi el, a fent jelzett Adatfeldolgozó közreműködésével. Az adatokhoz az Adatkezelő azon munkavállalói jutnak hozzá, akik az adatbázis karbantartásával, a címlisták összeállításával kapcsolatos feladatokat végzik. Az Adatkezelő ezen személyek részére egyértelmű iránymutatást ad arra vonatkozóan, hogy miként kell a címlistát összeállítani. Az Adatkezelő munkatársai az Adatkezelő adatállományai alapján állítják össze a címlistákat azon személyek adataiból, akik részére a tájékoztatás elküldhető. Az Adatkezelő munkatársai az adatokat elektronikus úton továbbítják az Adatfeldolgozó részére. Az Adatfeldolgozó ezt követően állítja össze a címlistát, gondoskodik a küldemények (ide értve a csekkeket is) elkészítéséről, és azok kiküldéséről. Az Adatfeldolgozó az adatok útját pontosan dokumentálja, ide értve azt is, hogy mely munkatársai végeztek műveletet az adatállományon. Az Adatfeldolgozó szervezetén belül az adatokkal csak azon munkavállalók végeznek műveletet, akik munkaköréhez tartozik a kampányok szervezése és bonyolítása. Az Adatfeldolgozó az adatokat a Kampány végeztével törli. Az Adatkezelő és Adatfeldolgozó gondoskodnak az adatok biztonságáról. Ennek érdekében megfelelő informatikai (jelszavas) védelemmel biztosítják, hogy az adatokhoz csak azon munkavállalók férhessenek hozzá, akiknek a munkájuk elvégzéséhez ez szükséges; Az adatok továbbítására csak megfelelően titkosított csatornán, vagy titkosított formában kerülhet sor, annak érdekében, hogy illetéktelenek az adatokhoz ne férhessenek hozzá; megfelelő informatikai intézkedésekkel (ide értve a biztonsági másolatot is) gondoskodnak arról, hogy az adatok ne semmisülhessenek meg; az adatkezelés teljes folyamata naplózott, így megállapítható, hogy az adatokhoz ki fért hozzá, azokon ki végzett műveleteket; a papíralapú adathordozók (kinyomtatott küldemények) tárolása védett, zárt helyen történik.

***A Piros Orr Bohócdoktorok Alapítvány adatkezelése:***

Amennyiben az érintett a küldeményben található csekk használatával pénzt fizet az Alapítvány részére, a Posta a csekkszelvényt az érintett adataival továbbítja az Alapítványnak. Ezt követően az Alapítvány (postai cím: 1051 Budapest, Zrínyi u. 14./I./7.; bohocdoktorok@pirosorr.hu; [www.pirosorr.hu](http://www.pirosorr.hu)) kezeli az érintettek adatait. Az adatkezelés célja az érintett tájékoztatása az Alapítvány munkájáról, a befizetett adomány felhasználásáról. Az Alapítvány az adatokat csak az érintett hozzájárulásával továbbítja. Az Alapítvány törli az érintett adatait, ha azt kéri, és természetesen az adatkezelésről az érintett kérésére részletes tájékoztatást nyújt. Fontos, hogy az érintett csak abban az esetben teljesítsen befizetést, ha az adatkezeléshez hozzájárul, a csekkbefizetést a jelen tájékoztató, valamint a küldeményben található tájékoztató ismeretében az Alapítvány az érintett hozzájárulásaként kezeli. Az érintett az alábbiakban meghatározott jogait az Alapítvány adatkezelése tekintetében is gyakorolhatja.

***Az érintettek jogai:***

Amennyiben az érintett a jövőben nem kíván hasonló levelet kapni, ezen kérését eljuttathatja az Adatkezelőhöz (postai cím: Human Dialog Kft., 1126 Budapest, Tóth Lőrinc u. 31., e-mail: lemondas4@humandialog.hu). Ez esetben az Adatkezelő az érintettnek hasonló küldeményt a jövőben nem fog küldeni. Az érintett személy kérelmezheti az Adatkezelőnél: (a) tájékoztatását személyes adatai kezeléséről, (b) személyes adatainak helyesbítését, valamint (c) személyes adatainak – a kötelező adatkezelés kivételével – törlését vagy zárolását. Az Adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az érintett erre irányuló kérelmére írásban megadni a tájékoztatást. Ha az Adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban vagy az érintett hozzájárulásával elektronikus úton közli a helyesbítés, zárolás vagy törlés iránti kérelem elutasításának ténybeli és jogi indokait. Az Infotv. 21. §-ban meghatározott esetekben az érintett személy tiltakozhat személyes adatainak kezelése ellen. Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Az érintett a jogainak megsértése esetén az Adatkezelő ellen bírósághoz fordulhat. A per - az érintett választása szerint - az érintett lakóhelye vagy tartózkodási helye szerinti törvényszék előtt is megindítható. A Nemzeti Adatvédelmi és Információszabadság Hatóságnál (http://naih.hu/; 1530 Budapest, Pf.: 5.; telefon: +36-1-391-1400; fax: +36-1-391-1410; e-mail: ugyfelszolgalat@naih.hu) bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll. Az adatkezeléssel kapcsolatos részletes jogokat és jogorvoslati lehetőségeket részletesen az Infotv. 13-17. és 30. alfejezetei tartalmazzák. Valamely eljárás kezdeményezése előtt célszerű lehet az adatkezelőnek elküldeni a panaszt.